Haw' Ġann, grazzi x'ittra buli bgħattli. Ma taqax id-dinja, minn xi daqqiet, jekk tiftakar minn fejn ġejt. Tafhom int l-imkejjen mnejn ġej jien. 'Aqqas dawk li jittantaw jiktbu jew jiġbdu xi film fuqha ma jifhmuha sewwa din. Jgħidulha "minn sbieħ alla s'għabex ix-xjafek". Sbieħ u għabex sabiħ! 'Qas tista' tieqaf tmaxtar bukkun b'xejn f'dawk l-ilwiek, anzi, f'ħafna minnhom trid tibqa' sajjem biex iżżomm ħobżok. Imbagħad hemm is-SAHRA, u l-kotba kieku qatt jaħdmuha sewwa, u jekk tieħu l-lala ttawwal ilsienek dejjem issib xi buġarrun mejjet bil-ġuħ li jiġi jeħodlok postok. Tafha l-għajda li kelli dari: "Il-jasar qatt ma neħħewh—baqgħu baqgħu jwessgħuh sa ma ħaxknu fih l-ilwien kollha". U l-ikbar pjaga hawnhekk hija l-umanità dejjem tonqos tonqos ta' dawk li jibqgħu jirsistu bl-istink biex iżommu xogħol li ma jridux imma mbagħad jibżgħu jgħixu mod ieħor. X'jibqa' minnhom in-nies? Huma iġsma bi mħuħ li jibżgħu u jmilu. L-għajnejn jisfgħu bla lewn. Il-leħen jikrieh. Il-ġisem, ix-xuxa, id-dwiefer, iż-żraben jikriehu—kollox insomma. Ta' ġuvnott li kont ma kontx nemminha li n-nies jerħu ħajjithom hekk f'dal-kundizzjonijiet. U llum li bloqt u xrift xorta nsib bi tqila nniżżilha din. Għaliex jagħmlu hekk? Tgħid 'ħabba s-seks? 'Ħabba dat-televixin? Għal xi karozza li jħallsu bin-nifs? Jew għat-tfal? Tfal li ser jagħmlu biss l-istess ħwejjeġ bħalhom? Żmien ilu, meta kont għadni pjuttost żgħir u erħili ngħaqad u ndur minn xogħol għal ieħor, kont biżżejjed balalu biex ġieli noqgħod immur nirrieċpa mal-ħaddemin sħabi: "Oj, l-imgħallem jaf jiġi haw' ħabta u sabta u jbewwiġna lkoll 'l hemm bis-saqajn, daqs tazz'ilma. Imm'intom kif ma tittendux?" Kienu biss jibqgħu jħarsu ċassi lejja keda. Kont inkun qed naqla' xi ħaġa li ma riduhiex tidħlilhom fil-pattiżmu ta' moħħhom. Fl-industrija llum qed ifajru s-sensji sitta la sinistra—l-imtieħen talazzar ormaj spiċċaw, bidliet tekniċi fi ħwejjeġ oħra fuq il-lant taxxogħol. Qed ikeċċu bil-mijiet u bl-elufi u wiċċhom imbagħad jisfa' bħal mibluh: "Ili 35 sena haw' nagħti għal sidri…" "Din mhix ħaġa hux…" "Ma nafx fej' ser nagħti rasi…" Lill-isjkavi ma jħallsuhom qatt biżżejjed biex xi darba jeħilsu. Jagħtuhom biss kemm kemm jibqgħu jferfru ħalli jmorrulhom lura għax-xogħol. Stajt naraha dil-biċċa jien, kollha kemm hi. Mela kif huma le? Kien jidhirli li l-bank tal-ġnien kellu jkun tajjeb xorta, anke li tgħaddiha tleglighielu filli f'dal-ħunut u filli fl-ieħor kont ngħoddu b'tajjeb xorta. Għala m'għandix immur hemmhekk qabel minn jeddi jiena minflok inħallihom jibagħtuni hemmhekk huma? X'noqgħod nistenna nagħmel? Dil-biċċa xogħol ktibt kontriha kollha kollha, bl-istonku tiela'. Ħadt ir-ruħ appena qlajt das-salt ħara minn fuq l-istonku tiegħi. U issa li qiegħed hawn—kittieb tal-mestier, kif isibuni—wara li mort ħraqt lewwel 50 sena, intbaħt illi lil hinn mill-istonku tiegħi hemm iżjed minnha dir-remettaġni. Niftakar darba, meta kont naħdem fl-imballaġġi għal ditta tal-lampi, wieħed li kien jippakkja bħali f'ħin bla waqt qal: "Qatt m'għad neħles jien!" Ħabat inzerta għaddej wieħed mill-imgħallmin u dlonk faqqa' dika d-daħka tqaqi, igawdi l-fatt li dal-proxxmu nqabad f'din-nassa għal għomru. Għalhekk imbagħad dika x-xorti li fl-aħħar ħelsitni minn dawk lilwiek, issa 'rħilha kemm ħadet żmien, tagħtni ċertu ferħ, dak il-ferħ jgħaxxqek xħin iseħħ xi miraklu. Issa qed nikteb minn moħħ xiħ u minn ġisem xiħ, ħafna wara ż-żmien li l-biċċa l-kbira sulamank joħolmu li jissoktaw għaddeja b'xi ħaġa bħal din. Imma ladarba bdejt tant u tant tard issa ormaj sar amor proprju għalija li nkompli. U xħin kliemi jaqbad itemtem u jkolli bżonn xi daqqa t'id biex nitla' ttaraġ u 'qas biss nibqa' naf nagħraf barbablù minn tazza tal-kartun, xorta waħda nibqa' nħoss li xi ħaġa fija żgur ser tibqa' żżomm amment—żmagat kemm inkun żmagat—ta' kif wasalt ħlistha minn dika l-qatla, minn dika l-mandra, minn daka l-istrapazz ibażwrek biex almenu mqar immut b'mod li nsibu sombor. Nifhimha jien li t-temma li ma tkunx ħxejt għomrok kollu ġà fiha lpreġji tagħha, jekk xejn għalija nnifsi. Is-sabi tiegħek, Il-Ħanku
Minn Sbieħ Alla s'Għabex ix-Xjafek